Številka: 900-156/2013-3

Datum: 6. 9. 2013

**Z A P I S N I K**

18. redne seje Sveta Četrtne skupnosti Rožnik MOL, ki je bila v četrtek, 5. 9. 2013 ob 18. uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana sklicala in vodila podpredsednica Sveta Četrtne skupnosti Rožnik, MOL, Živa Vidmar (v nadaljevanju: predsedujoča).

NAVZOČI ČLANI SVETA: Tomaž Čučnik, Dušan Fatur, Selma Halilović, Borut Knez, Daniel Kušer, Saša Novak, Vesna Škerl in Živa Vidmar.

ODSOTNI ČLANI SVETA: Tatjana Burnik, Gregor Ciglar, Anton Gunde, Ana Iskra, Rastko Korošec, Tomaž Šemrov in Jožica Vrhunc.

OSTALI NAVZOČI: Špela Šivavec in Mojca Mak, javni uslužbenki SLS, MU, MOL.

Na začetku seje je predsedujoča ugotovila, da je od 15. članov sveta prisotnih 8 članov, kar pomeni, da je bil svet sklepčen in je lahko začel z delom.

Seja se ni snemala.

V sprejem je predsedujoča predlagala naslednji dnevni red:

1. Pregled in potrditev zapisnika 17. redne seje Sveta Četrtne skupnosti Rožnik, MOL.
2. Rekonstrukcija Ceste Dolomitskega odreda.
3. Pripombe in pobude članov sveta Četrtne skupnosti Rožnik.
4. Razno.

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 17. REDNE SEJE SVETA ČETRTNE SKUPNOSTI ROŽNIK, MOL**

Predlog zapisnika 17. redne seje so člani sveta prejeli skupaj s sklicem na sejo. Predsedujoča je prisotne pozvala, da podajo svoje morebitne pripombe. Glede na to, da pripomb ni bilo, je dala na glasovanje naslednji

**Predlog SKLEPA št. 1/18:**

**Svet Četrtne skupnosti Rožnik, Mestne občine Ljubljana, potrjuje zapisnik 17. redne seje Sveta Četrtne skupnosti Rožnik, MOL.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 1/18 je bil sprejet.**

**AD 2**

**REKONSTRUKCIJA CESTE DOLOMITSKEDA ODREDA**

Predsedujoča in mag. Dušan Fatur sta prisotne seznanila s postopki v zvezi z rekonstrukcijo Ceste Dolomitskega odreda. V mesecu avgustu smo se na Četrtni skupnosti sestali predstavniki Službe za razvojne projekte in investicije, MU, MOL, projektant in tudi izvajalci del. SRPI, MU, MOL, se je na Četrtno skupnost Rožnik obrnila po pomoč, ker so problemi z odkupi delov zemljišč. Mestna občina Ljubljana ima dovolj zemljišč, da se cesto rekonstruira. Lahko pa nastanejo problemi tam, kjer bo treba graditi oporne zidove in ob delu stopiti na zemljišče, ki ni v MOL-ovi lasti.

Dogovorjeno je bilo, da bodo izvajalci pripravili krajanom stanujočim ob Cesti Dolomitskega odreda obvestilo, kjer bo jasno predstavljen projekt.

Istočasno pa se je izpostavil tudi problem pri pridobivanju zemljišča, ki bo ob izgradnji podvoza pod železnico, potreben za začasno deviacijo železniške proge. Gospod Fatur se je ponudil, da gre na pogovor k lastnici zemljišča.

Po razpravi, v kateri so sodelovali vsi prisotni člani sveta, so se dogovorili, da strokovni sodelavki na Službi za razvojne projekte in investicije, MU, MOL, preverita ali je dopis za stanujoče ob Cesti Dolomitskega odreda pripravljen in ali so ga že morebiti odposlali, oziroma ali se je v zadnjem času kdo pogovarjal z lastnico 12 kvadratnih metrov, ki so potrebni za deviacijo železniške proge.

**Ko bo ČS Rožnik dobila dopis v zvezi s prizadetimi lastniki ob Cesti Dolomitskega odreda in prizadetimi ob z načrtovanem podvozu, bo šele takrat lahko stopila v dialog s krajani. Dialog s krajani bo vodil mag. Dušan Fatur.**

**AD 3.**

**POBUDE IN PREDLOGI ČLANOV SVETA ČETRTNE SKUPNOSTI ROŽNIK, MOL**

Predsedujoča je povzela sklepe prejšnje seje in prisotne seznanila:

I.

A Otroška igrišča – pobuda, sklep 3/17 (celostna ureditev otroških igrišč, parkirišč in drugih javnih prostorov) – ***odgovora ni***

B Dopolnitev plana zimske službe, vključitev ulic in cest, ki so v lasti MOLa na predlog četrtnih skupnosti (sklepa 2/17 in 5/17). Zahtevali smo, da se v plan vključijo vse ulice in ceste, ki so v lasti MOLa. – *Zahteve četrtnih skupnosti so bile poslane koncesionarju v pregled, koncesionar bo povedal, kaj je možno plužiti in česa ne, dokončno pa bo odločilo vodstvo MOLa.*

C Omejitev višine gradenj v Rožni dolini (sklep 4/17), pripomba na OPN in pridružitev iniciativi gospe Alenke Dolenc. – ***Odgovora še nismo prejeli.***

Č Ponovna vzpostavitev otroškega igrišča (Habjanov bajer). *Odgovor prejeli 26. 7. 2013: »Skladno z vašim dopisom, ki se nanaša na ponovno vzpostavitev otroškega igrišča na parc. Št. 341/2, 342, 343/2 in 344/2, vse K.o. Vič, vam sporočamo, da se predmetno zemljišče v skladu z Odlokom o občinskem prostorskem načrtu MOL – Izvedbeni del , nahaja v enoti urejanja prostora RD-419 z namensko rabo SSsv- splošne večstanovanjske površine. Navedeno zemljišče po veljavnem OPN ni opredeljeno kot javna zelena površina, zato je posledično na MOL OGDP, Odseku za vzdrževanje ne urejamo in ne vzdržujemo. Glede na zgoraj našteta dejstva prav tako nimamo v planu postavitve otroškega igrišča na navedeni lokaciji.«*

V razpravi, v kateri so sodelovali vsi prisotni člani sveta, so se dogovorili, da;

**K Č/** Da se bo Živa Vidmar z dopisom zahvalila za to, da je četrtna skupnost sploh dobila odgovor na pobudo za ponovno vzpostavitev otroškega igrišča, da pa bo z njim seznanila tudi Župana Zorana Jankovića in podžupana Koželja. OGDP, MU, MOL naj vzpostavi otroško igrišče, Četrtna skupnost Rožnik, pa ga bo vzdrževala.

II.

Tomaž Čučnik je ponovno izpostavil problematiko; Viškega pokopališča, kjer ni sanitarij, kar je zelo neugodno za svojce, ki čakajo na pogrebno slovesnost, še posebej starejše. **Mag. Dušan Fatur je poudaril, da na vsako mestno pokopališče sodi tudi urejen WC.**

III.

Daniel Kušer pa je vprašal, kaj je s sedaj z obnovo mostičkov v okviru malih komunalnih del. **Strokovni sodelavki bosta pridobili odgovor pristojnih, kdaj bo obnova realizirana.**

**AD 4**

**RAZNO**

1. Na Četrtno skupnost Rožnik sta se obrnila tudi dr. Matej Bohinc in Nevenka Rešek glede neusklajenosti prometnih znakov v Tivoliju, ki na eni strani prepoveduje ves promet, na drugi strani pa ga dovoljuje turističnim štirikolesnikom brez motorja. Predlagata, da naj se prouči legalizacija uporabe dvokoles brez motorja, tako da bi se na obeh robovih obstoječe sprehajalne poti vrisale ustrezne talne oznake.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji

**Predlog SKLEPA št. 2/18:**

**Svet Četrtne skupnosti Rožnik, Mestne občine Ljubljana, predlaga, da se skozi park Tivoli omogoči kolesarski promet tako, da se kolesarska steza fizično loči od sprehajalnih poti. Hkrati pa se Svet Četrtne skupnosti Rožnik, pridružuje Svetu Četrtne skupnosti Šiška in ga podpira v prizadevanjih za umik prepovedi kolesarskega prometa v parku Tivoli. Za to akcijo je treba vsekakor pridobiti ČS Center, ki se razteza v Tivoli.**

Navzočih je bilo 8 članov sveta.

Opredeljenih je bilo 7 članov sveta.

Za predlagani sklep je glasovalo 7 članov sveta.

**Sklep 2/18 je bil sprejet.**

1. Na Četrtno skupnost Rožnik, se je obrnil tudi Matjaž Golobič lastnik MG Dental, ki Četrtno skupnost prosi za pisno podporo na odgovoren organ (Oddelek za zdravstveno varstvo in socialo, MU, MOL), da naj izrazi potrebo po podelitvi zobozdravstvene koncesije za oskrbo odraslih v ČS Rožnik. Stanje je tako, da v naši četrtni skupnosti res ni podeljene nobene koncesije za zobozdravstveno varstvo odraslih. Zadnji tovrstni razpis, je bil objavljen leta 2008 med novoletnimi prazniki. Takrat je naša ČS zahtevala ponovitev razpisa. Razpis so res ponovili, vendar se nanj takrat ni javil nihče.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji

**Predlog SKLEPA št. 3/18: Svet Četrtne skupnosti Rožnik, podpira MG Dental v prizadevanjih za pridobitev zobozdravstene koncesije za oskrbo odraslih. Na območju ČS Rožnik, po nam znanih podatkih, ni koncesionarja za zobozdravstveno oskrbo odraslih, zato vidimo potrebo po tem, da bi bila našim krajanom omogočena koncesionarska zobozdravstvena oskrba.**

Navzočih je bilo 8 članov sveta.

Opredeljenih je bilo 7 članov sveta.

Za predlagani sklep je glasovalo 7 članov sveta.

**Sklep 3/18 je bil sprejet.**

1. Na Svet ČS sta se posamično obrnila tudi predstavnika ulic Vrhovci cesta XVI in Vrhovci cesta XVIII. Obe ulici sta v lasti Mestne občine Ljubljana, nista kategorizirani in nista asfaltirani. Krajani si prizadevajo, da bi bili ulici asfaltirani, pripravljeni so tudi delno prispevati s svojimi finančnimi sredstvi, svet prosijo za podporo pri njihovih prizadevanjih.

Po razpravi, v kateri so sodelovali vsi prisotni člani sveta, je predsedujoča dala na glasovanje naslednji

**Predlog SKLEPA št. 4/18: Svet ČS Rožnik, podpira krajane ulic Vrhovci cesta XVI in Vrhovci cesta XVIII pri njihovih prizadevanjih po asfaltiranju ulic, ki so ga pripravljeni tudi sofinancirati.**

Navzočih je bilo 8 članov sveta.

Opredeljenih je bilo 7 članov sveta.

Za predlagani sklep je glasovalo 7 članov sveta.

**Sklep 4/18 je bil sprejet.**

Predsedujoča je ob 19,15. uri zaključila sejo.

Zapisala: Špela Šivavec

Živa Vidmar,

podpredsednica sveta

Četrtna skupnost Rožnik,

Mestna občina Ljubljana